холдингови дружества в Русия. През 2019 г. Saudi Basic Industries Corporation (SABIC), Руският фонд за преки инвестиции (RDIF) и ESN Group са подписали споразумение за инвестиции в проект за проектиране, изграждане и експлоатация на завод за метанол в Амурския регион в Далечния изток на Русия. През 2021 г. VEB.RF, VTB, ESN Group, Министерството на развитието на руския Далечен изток, Marubeni Corporation и Mitsui O.S.K. са подписали меморандум за разбирателство по време на Източния икономически форум, с цел да се разработи проект за изграждане на плавателни съдове, задвижвани с метанол, от руски корабостроители. На церемонията е присъствал президентът Путин.
 8.4.2022 г.
 Като председател на съвета на директорите на ESN group Григорий Берьозкин е виден бизнесмен, осъществяващ дейност в икономически сектори, които осигуряват значителни източници на приходи на правителството на Руската федерация, отговорно за анексирането на Крим и дестабилизирането на Украйна. Освен това той осигурява материална и финансова подкрепа на правителството на Руската федерация, отговорно за анексирането на Крим и дестабилизирането на Украйна, и се облагодетелства от него.
 8.4.2022 г.
 919.
 Serguey Achotovich MNDOIANTS
 (Сергей Ашотович МНДОЯНЦ)
 Дата на раждане: 21.9.1961 г.
 Място на раждане: Москва, Руска федерация
 Длъжност: Руски бизнесмен, изпълняващ длъжността заместник-председател на конгломерата AFK Sistema; основател на консултантската фирма VLM Invest
 Гражданство: руско
 Пол: мъжки
 Сергей Мндоянц е изпълнителен заместник-председател, отговарящ за връзките с правителството на руското конгломератно дружество AFK Sistema PAO, осъществяващо дейност в сектора на телекомуникациите и информационните технологии. Сергей Мндоянц е и старши заместник-председател на VLM Invest, консултантска фирма, действаща като посредник между частни дружества и правителствени органи на Руската федерация. Член е и на управителния съвет на Съвета по външна и отбранителна политика (SVOP) — мозъчен тръст, който консултира правителството на Руската федерация относно провеждането на външната и отбранителната политика.
 Следователно той е виден бизнесмен, осъществяващ дейност в икономически сектори, които осигуряват значителни източници на приходи на правителството на Руската федерация, отговорно за анексирането на Крим и дестабилизирането на Украйна.
 8.4.2022 г.
 920.
 Boris Romanovich ROTENBERG
 (Борис Романович РОТЕНБЕРГ)
 Дата на раждане: 3.1.1957 г.
 Място на раждане:Санкт Петербург, Руска федерация
 Свързани лица: Аркадий Ротенберг (брат), Игор Ротенберг (племенник)
 Свързани образувания: SGM (Стройгазмонтаж), банка SMP, „Сондажи Газпром“
 Гражданство: руско, финландско
 Пол: мъжки
 Борис Ротенберг е руски милиардер — бизнесмен и брат на Аркадий Ротенберг, руски милиардер — бизнесмен, акционер на държавното дружество „Сондажи Газпром“ и съсобственик на групата SGM (Стройгазмонтаж). Семейство Ротенберг е тясно свързано с президента Владимир Путин. Борис Ротенберг е член на съвета на директорите на банка SMP и един от основните акционери на „Сондажи Газпром“, дружество, получило големи държавни договори благодарение на тесните му връзки с президента Путин. Следователно Борис Ротенберг се облагодетелства от вземащите решения лица в Русия и правителството на Руската федерация, отговорни за анексирането на Крим и дестабилизирането на Украйна. Освен това той е физическо лице, свързано с Аркадий Ротенберг и с президента Путин — две лица, включени в списъка на ограничителните мерки във връзка с действия, подкопаващи или застрашаващи териториалната цялост, суверенитета и независимостта на Украйна.
 8.4.2022 г.
 921.
 Igor Arkadyevich ROTENBERG
 (Игорь Аркадьевич РОТЕНБЕРГ)
 Дата на раждане: 9.5.1973